cyanic-selkie/wikianc huggingface dataset:
মঈনুস সুলতান
শৈশব ও পড়ালেখা
১৯৫৬ সালে, সিলেট জেলার ফুলবাড়ী গ্রামে জন্মগ্রহণ করেন। তাঁর পৈতৃক নিবাস মৌলভীবাজার জেলার কুলাউড়ায়। যুক্তরাষ্ট্রের ইউনিভার্সিটি অব ম্যাসাচুসেটস এমহেস্ট থেকে আন্তর্জাতিক শিক্ষা বিষয়ে ডক্টরেট করেন।
কর্মজীবন
ইউনিভার্সিটি অব ম্যাসাচুসেটস এবং স্কুল অব হিউমেন সার্ভিস এর খন্ডকালীন অধ্যাপক হিসাবে কাজ করেন। ইউনিভার্সিটি অব সাউথ আফ্রিকার ভিজিটিং স্কলার ছিলেন। শিক্ষকতা গবেষণা ও কন্সালট্যান্সির কাজে একাধিক দেশ ভ্রমণ করেছেন।বর্তমানে সিওরা লিওন এ ডেমোক্র্যাসি এন্ড হিউম্যান রাইটস কর্মসূচির সমন্বয়কারী হিসেবে কাজ করেন।
২০১৯ সাফ অনূর্ধ্ব-১৫ মহিলা চ্যাম্পিয়নশিপ
২০১৯ সাফ অনূর্ধ্ব-১৫ মহিলা চ্যাম্পিয়নশিপ সাফ অনূর্ধ্ব-১৫ মহিলা চ্যাম্পিয়নশিপের ৩য় আসর ছিলো। ভুটানের থিম্পুতে ৯ থেকে ১৫ অক্টোবর ২০১৯ পর্যন্ত প্রতিযোগিতাটি অনুষ্ঠিত হয়।
খেলোয়াড়ি যোগ্যতা
১ জানুয়ারি ২০০৪ এর পর জন্মগ্রহণকারী নারীরা খেলার জন্য যোগ্য। প্রতিটি দল ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধন করতে পারবে, যাদের মধ্যে ন্যূনতম তিনজনকে গোলরক্ষক থাকতে হবে।
রাউন্ড রবিন
গ্রুপপর্বে প্রত্যেক দল একে অপরের সাথে খেলবে।
আলেকজান্ডার গার্বিস
আলেকজান্ডার গার্বিস (জন্ম ৩ জানুয়ারী ১৯২১) একজন ভারতীয় ক্রিকেটার ছিলেন। তিনি ১৯৪৬ থেকে ১৯৪৮ সালের মধ্যে বাংলার হয়ে তিনটি প্রথম-শ্রেণীর ম্যাচ খেলেছিলেন।
এলোপেসিয়া এরিয়াটা
থাম্ব|এলোপেসিয়া এরিয়াটা রোগে আক্রান্ত ব্যক্তি এলোপেসিয়া এরিয়াটা রোগটি স্থানীয় টাক সমস্যা হিসাবেও পরিচিত, যা হলো মূলত এক ধরনের সয়ংক্রিয়ভাবে মুক্তিযোগ্য রোগ। এই রোগে শরীরের একটি অংশে অথবা সকল এলাকা জুড়ে চুল পড়া সমস্যাটি ঘটে, বেশিরভাগ সময় মাথার খুলিতে নিজের ত্বক কোষ নিজেকেই চিনতে না পারার কারণে নিজের কলা ধ্বংস করে থাকে। এখানে এটি একটি আক্রমণকারী হিসাবে কাজ করে। মূলত প্রাথমিকভাবে, প্রায়শই এই সমস্যার কারণে মাথার ত্বকে ছোট ছোট টাকের উদ্ভব হয়। ১ থেকে ২ শতাংশ ক্ষেত্রে, সমগ্র মাথা জুড়ে এ সমস্য ছড়িয়ে পরতে পারে বা বহি:ত্বকের সমগ্র অংশে ছড়িয়ে পড়তে পারে।
প্রকারভেদ
এলোপেসিয়া এরিয়াটা টোটালিস এবং ইউনির্ভাসাল অনেকটা অপ্রতুল।
কারণ সমূহ
এলোপ্যাসিয়া এরিয়াটা সংক্রামক রোগ নয়। এই রোগটি সাধারনত পরিবারের অন্য সদস্যদের ভেতর থাকলে পরবর্তিতে সন্তানসন্ততিদের ভেতর দেখা যায়, যা পারিবারিক ইতিহ্যর ফলে হয়। পরিবারের দুই বা ততোধিক সদ্যসদের নিয়ে গবেষণার ফলে এটি বের হয়ে এসেছে যে এই রোগটির সম্ভাবনা বৃদ্ধি পায় মূলত পরিবারের অন্য সদস্যরা এটি দ্বারা কখনো আক্রান্ত হয়ে থাকলে। গবেষণাটি এটি বের করতে সমর্থ হয়েছে যে এই রোগটি সাধারনত চার পুরুষ পর্যন্ত সঞ্চিত থাকে যাদের ভেতর এটি হতে পারে। এছাড়া, এই রোগটি সংগঠিত হতে পারে যাদের ভেতের সয়ংক্রিয় রোগ সমূহ সমৃদ্ধ আত্মিয় আছে।
চিকিৎসা
যদি আক্রান্ত এলাকটি ক্ষুদ্র হয়, এটি যুক্তিসংগত হবে যে এটি রোগটির বেড়ে ওঠা লক্ষ করতে হবে, যেহেতু প্রায়শই রোগটি হঠাৎ করে বাড়ে এবং চুল আবার গজিয়েও উঠে সেখানে। আক্রান্ত স্থানে স্ট্যারয়েড জাতীয় ওয়েন্টমেন্ট ব্যবহার করা হয়। তবে তার কার্যকারীতা নিয়ে সন্দেহ আছে। মিনোজিডিল নামক ওষুধ ব্যবহার করা যায়।
বাংলাদেশ সাবমেরিন কেবল কোম্পানী লিমিটেড
বাংলাদেশ সাবমেরিন কেবল কোম্পানি লিমিটেড (সংক্ষেপেঃ বিএসসিসিএল) হল গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর। সেই সাথে আন্তর্জাতিক ইন্টারনেট গেটওয়ে (আই আই জি), এবং ইন্টারনেট সার্ভিস প্রভাইডার (আই এস পি) লাইসেন্স ধারী।
ইতিহাস
বাংলাদেশ সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি হিসেবে ২০০৮ সালের জুলাই মাসে বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যেটি বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। বর্তমানে সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর ল্যান্ডিং স্টেশন চালু হয়েছে পটুয়াখালীর কুয়াকাটাতে। সংস্থাটির প্রধান কার্যালয় ঢাকা শহরে অবস্থিত।
অক্সব্রিজ
থাম্ব|200px|[[ম্যাগডালেন কলেজ, অক্সফোর্ড।]] থাম্ব|200px|[[ইমানুয়েল কলেজ, কেমব্রিজ।]]
অক্সব্রিজ হল যুক্তরাজ্যের দুটি প্রাচীনতম, ধনী এবং বিখ্যাত বিশ্ববিদ্যালয় অক্সফোর্ড এবং কেমব্রিজের একটি শব্দসমাহার। ২০১৮ সাল মোতাবেক, ইউসিএএসের মাধ্যমে স্নাতক কোর্সে আবেদনের ১% এরও কম ব্যক্তি এই প্রতিষ্ঠানগুলোতে ভর্তি হয়েছেন। এই শব্দটি অন্যান্য ব্রিটিশ বিশ্ববিদ্যালয়গুলোর বিপরীতে এই দুটি বিশ্ববিদ্যালয়কে সম্মিলিতভাবে উল্লেখ করার জন্য ব্যবহৃত হয় এবং আরও বেশি করে উচ্চতর সামাজিক বা বৌদ্ধিক অবস্থান বা অভিজাতত্বের প্রভাবের সাথে স্মরণ করিয়ে দেয় এমন বৈশিষ্ট্যগুলো বর্ণনা করতে আরও ব্যাপকভাবে ব্যবহৃত হয়।
উৎপত্তি
যদিও উভয় বিশ্ববিদ্যালয় আট শতাব্দীরও বেশি আগে প্রতিষ্ঠিত হয়েছিল, অক্সব্রিজ শব্দটি তুলনামূলকভাবে সাম্প্রতিক কালের। ১৮৫০ সালে প্রকাশিত উইলিয়াম ম্যাকপিস থ্যাকারি উপন্যাস পেনডেনিস-এর প্রধান চরিত্রটি কাল্পনিক বোনিফেস কলেজ, অক্সব্রিজে পড়াশোনা করে। অক্সফোর্ড ইংরেজি অভিধান অনুসারে, এটি এই শব্দের প্রথম নথিভুক্তির উদাহরণ। ১৯২৯ সালে ভার্জিনিয়া উলফ আ রুম অব ওয়ান্‌স ওন প্রবন্ধে থ্যাকারিকে উদ্ধৃত করে এটি ব্যবহার করেছিলেন। ১৯৫৭ সালের মধ্যে এই শব্দটি টাইমস এডুকেশনাল সাপ্লিমেন্ট এবং ১৯৫৮ সালে বিশ্ববিদ্যালয়গুলোর ত্রৈমাসিকের ব্যবহৃত হয়েছিল।
পেশাদার ফাউল
বিভিন্ন ক্রীড়ায়, পেশাদার ফাউল (ইংরেজি: Professional foul) বলতে, নিজ দলের সুবিধার জন্য কোন খেলোয়াড় কর্তৃক ইচ্ছাকৃতভাবে প্রতিপক্ষের খেলোয়াড়কে ফাউল করাকে নির্দেশ করে। সাধারণত প্রতিপক্ষের কোন খেলোয়াড়কে গোল করা বা পয়েন্ট লাভের পরিষ্কার সুযোগ থেকে বঞ্চিত করার উদ্দেশ্যে এ ধরনের ফাউল করা হয়ে থাকে।
ফুটবল
ফুটবলে, যদি কোন ডিফেন্ডার নিশ্চিতভাবে গোল করার সুযোগ থেকে বঞ্চিত করতে প্রতিপক্ষের খেলোয়াড়কে ফাউল করেন, কিংবা নিশ্চিত গোলের সুযোগ ঠেকাতে হ্যান্ডবল করেন, তাহলে তা পেশাদার ফাউল বলে গণ্য করা হয়। এ ধরনের ফাউলের কারণে প্রাপ্ত ফ্রি-কিক বা পেনাল্টি কিক থেকে গোল করার সুযোগ, প্রতিপক্ষের সৃষ্ট মূল সুযোগ থেকে কম হয়। এ কারণেই ডিফেন্ডারগণ এ ধরনের কৌশলগত ফাউল বা হ্যান্ডবল করে থাকেন। অবস্থার পরিপ্রেক্ষিতে, দোষী খেলোয়াড়দের হয় সতর্ক করা হয় (হলুদ কার্ড) অথবা মাঠ থেকে বহিষ্কার করা হয় (লাল কার্ড)। এ ধরনের ফাউল জনপ্রিয়ভাবে "লাস্ট ম্যান" (শেষ ব্যক্তি) ফাউল বলে পরিচিত, যা সঠিক নয়; এ থেকে অনেকের মধ্যে ভুল ধারণার জন্ম হয়েছে যে, যদি "শেষ" ডিফেন্ডার প্রতিপক্ষের আক্রমণভাগের কোন খেলোয়াড়কে ফাউল করেন তাহলে তাকে সরাসরি লাল কার্ড দেখিয়ে খেলা থেকে বহিষ্কার করা হবে। তবে ফুটবল খেলার আইনে "লাস্ট ম্যান" পরিভাষাটি কখনোই অন্তর্ভুক্ত করা হয়নি।
খেলার আইন অনুসারে, নিশ্চিত গোলের সুযোগ বলতে কী বোঝায় তা রেফারি'র বিবেচনার ওপর নির্ভরশীল; তবে রেফারির সিদ্ধান্ত বেশ কয়েকটি নিয়ামকের ওপর নির্ভরশীল। সেগুলো হচ্ছে: ফাউলের অবস্থান থেকে গোলমুখের দূরত্ব, বলের নিয়ন্ত্রণ গ্রহণ বা বজায় রাখার সম্ভাবনা, খেলার দিক, জায়গা ও ডিফেন্ডারের সংখ্যা।
এই ফাউল অনানুষ্ঠিকভাবে ডগসো (DOGSO: Denial of an Obvious Goal-Scoring Opportunity; ডিনায়াল অফ অ্যান অভিয়াস গোল-স্কোরিং অপরচুনিটি) নামে পরিচিত।
যদি কোন ফাউল একদম স্পষ্টভাবেই গোল হতে বাধা দেয়, তাহলেও খেলার আইনে এমন কোন বিধান নেই যা দ্বারা সেটাকে প্রতিপক্ষের গোল হিসেবে ঘোষণা করা যাবে (রাগবি খেলায় প্রচলিত পেনাল্টি ট্রাই এর সমতুল্য কোন নিয়ম নেই)। এজন্য কোন কোন পরিস্থিতিতে, প্রতিপক্ষের পেনাল্টি কিক পাওয়ার সম্ভাবনা থাকলেও পেশাদার ফাউল করা একটি বিচক্ষণ কৌশল হতে পারে; যেমন- ২০১০ ফিফা বিশ্বকাপে লুইস সুয়ারেজ এর করা হ্যান্ডবল, যা নিচে আলোচনা করা হয়েছে। ঐ ঘটনার পরপর, পেশাদার ফাউল কি আসলে প্রতারণামূলক নাকি আইনের বৈধ সদ্ব্যবহার, সেটা নিয়ে ধারাভাষ্যকারগণ-ও দ্বিধাবিভক্ত হয়ে পড়েছিলেন।
ইতিহাস
ফুটবলে পেশাদার ফাউলের ধারণাটি কুখ্যাতি লাভ করে ১৯৮০ সালে, যখন এফএ কাপ এর ফাইনালে আর্সেনাল এর উইলি ইয়াং প্রতিপক্ষ ওয়েস্ট হ্যাম ইউনাইটেড এর পল অ্যালেন-কে পরিষ্কার গোলের সুযোগ থেকে বঞ্চিত করতে, ইচ্ছাকৃতভাবে ফাউল করেন। খেলার আইন অনুসারে রেফারি (জর্জ কোর্টনি) ইয়াং-কে বড়জোর হলুদ কার্ড দেখিয়ে ওয়েস্ট হ্যাম এর পক্ষে ফ্রি কিক দিতে পারতেন, এবং তিনি তা-ই করেছিলেন। এই ঘটনার প্রেক্ষিতে, নিশ্চিত গোলের সুযোগ থেকে বঞ্চিত করার উদ্দেশ্যে পেশাদার ফাউল করার চল নিয়ে দেশব্যাপী তর্ক-বিতর্কের সূচনা হয়েছিল।
সেই সময় ইংল্যান্ডের ফুটবলে দর্শকমন্দা চলছিল বলে ইংলিশ ফুটবল লীগ ক্লাব এর চেয়ারম্যান খেলাটিকে দর্শকদের কাছে আকর্ষণীয় করে তোলার উপায় বের করার সিদ্ধান্ত গ্রহণ করেন। এ বিষয়ে সুপারিশ করার জন্য একটি উপ-কমিটি গঠিত হয়, যার সভাপতি ছিলেন জিমি হিল; ম্যাট বাস্‌বি এবং ববি চার্লটন-ও এর সদস্য ছিলেন। ডিফেন্ডারদের পেশাদার ফাউল করা থেকে নিরস্ত করার জন্য তারা সুপারিশ করেন যে, যে কোন ফাউল যা আক্রমণকারী দলের কোন খেলোয়াড়কে নিশ্চিত গোলের সুযোগ থেকে বঞ্চিত করে, তা রেফারি কর্তৃক "মারাত্মক ফাউল" বলে গণ্য হবে, এবং দোষী খেলোয়াড়কে লাল কার্ড দেখিয়ে খেলা থেকে বহিষ্কার করা হবে। এই সুপারিশ আন্তর্জাতিক ফুটবল অ্যাসোসিয়েশন বোর্ড (আইএফএবি)- এ পেশ করা হলেও তাদের সকল প্রস্তাবই শুরুতে নাকচ করে দেওয়া হয়। অবশেষে ১৯৯০ সালে এই নিয়মকে আইনে পরিণত করে আইএফএবি। ১৯৯০ ফিফা বিশ্বকাপে রেফারিদেরকে পেশাদার ফাউলের জন্য লাল কার্ড দেখাতে নির্দেশনা দেওয়া হয়। ১৯৯১ সালে, আইএফএবি আরেকটি নিয়ম সংযোজন করে, যেখানে বলা হয়, নিশ্চিত গোল থেকে বঞ্চিত করার উদ্দেশ্যে হ্যান্ডবল করা হলে, সেটাও মারাত্মক ফাউল বলে গণ্য হবে এবং দোষী খেলোয়াড়কে বহিষ্কার করা হবে।
২০১৬ সালে এই আইন সংশোধন করে, যেসব পেশাদার ফাউলের ফলস্বরূপ পেনাল্টি কিক দেওয়া হয়, সেক্ষেত্রে দোষী খেলোয়াড়কে শুধুমাত্র হলুদ কার্ড দেখানোর নিয়ম করা হয় (যদি দোষী খেলোয়াড় বলের নিয়ন্ত্রণ নিতে গিয়ে ঘটনাচক্রে ফাউল করে থাকেন)। এই সংশোধনীর উদ্দেশ্য ছিল যে, পেশাদার ফাউল করার কারণে একদিকে প্রতিপক্ষের পেনাল্টি কিক লাভ, আর অন্যদিকে নিজদের একজন খেলোয়াড় কমে গিয়ে, কোন দলের "দ্বিগুণ বিপদ" এ পড়ার হার কমানো।
উল্লেখযোগ্য ঘটনাবলি
১৯৯৮ সালে, ঘরের মাঠ ওল্ড ট্রাফোর্ড এ নিউক্যাসল ইউনাইটেড এর বিপক্ষে খেলায়, ম্যানচেস্টার ইউনাইটেড এর উলে গুনার সুলশার নিউক্যাসলের পেনাল্টি অঞ্চল থেকে প্রায় পুরো পিচ দৌড়ে গিয়ে প্রতিপক্ষ খেলোয়াড় রব লি-কে ল্যাঙ মেরে ফেলে দেন, যিনি ম্যানইউ গোলরক্ষক রেইমন্দ ভ্যান ডার গাও এর সাথে মুখোমুখি অবস্থায় পরিষ্কার গোলের সুযোগে ছিলেন। ম্যাচ রেফারি ইউরায়াহ রেনি (Uriah Rennie) তাকে তৎক্ষণাৎ মাঠ থেকে বহিষ্কার করেন (খেলাটি ১-১ গোলে সমতায় শেষ হয় এবং আর্সেনাল এর সাথে প্রিমিয়ার লীগ শিরোপার লড়াই দীর্ঘায়িত হয়)।
উয়েফা চ্যাম্পিয়নস লীগ ২০০৬ এর ফাইনালে, আর্সেনালের জার্মান গোলরক্ষক ইয়েন্স লেমান বার্সেলোনা'র স্যামুয়েল ইতোকে ফাউল করে ফেলে দেন এবং লুদোভিক জুলি (Ludovic Giuly) ফাঁকা গোলে টোকা দিয়ে বল জালে জড়ান। কিন্তু রেফারি তারইয়ে হাউগে (Terje Hauge) গোলটি বাতিল করে দিয়ে পেনাল্টি বাক্সের ঠিক বাইরে ফ্রি কিক এর বাঁশি বাজান, এবং লেমান-কে লাল কার্ড দেখান। আর্সেনাল শিবিরের মতামত ছিল যে, গোলটি বহাল রেখে গানাররা এগার জন খেলোয়াড় নিয়েই খেলা চালিয়ে যেতে পারত, হয়তো সাথে লেমানকে হলুদ কার্ড দেখানো যেতে পারত।
আরেকটি বিতর্কিত ঘটনা ঘটে ২০১০ ফিফা বিশ্বকাপ এর কোয়ার্টার ফাইনালে, উরুগুয়ে বনাম ঘানা'র মধ্যকার খেলায়। অতিরিক্ত সময়ের দ্বিতীয়ার্ধের শেষ মিনিটে, খেলা ১-১ এ সমতায় থাকা অবস্থায়, ঘানা'র ডমিনিক আদিইয়াহ্‌ এর শট গোললাইন থেকে হ্যান্ডবল করে সরিয়ে দিয়ে, উরুগুয়ের লুইস সুয়ারেজ ঘানাকে নিশ্চিত গোল এবং জয় থেকে বঞ্চিত করেন। খেলার আইন অনুসারে রেফারি সুয়ারেজকে সরাসরি লাল কার্ড দেখান এবং ঘানার পক্ষে পেনাল্টি কিক দেন। কিন্তু আসামোয়া জিয়ান পেনাল্টি কিক থেকে গোল করতে ব্যর্থ হন, যার কারণে সমতারত অবস্থাতেই শেষ বাঁশি বাজে।
অতিরিক্ত সময় শেষে পেনাল্টি শ্যুট-আউটে উরুগুয়ে ৪-২ গোলে ঘানাকে পরাজিত করে। সুয়ারেজের দলের সাথীরা তাকে কাঁধে তুলে বীরের সম্মানে পুরো মাঠ প্রদক্ষিণ করে। পরে সুয়ারেজ বলেন, " 'হ্যান্ড অফ গড' এর মালিক এখন আমি। আমারটাই আসল 'হ্যান্ড অফ গড'। এই টুর্নামেন্টের শ্রেষ্ঠ সেভটা আমিই করেছি।" ঘানার খেলোয়াড় জন পেইন্টসিল বলেন, "খেলোয়াড়কে বহিষ্কার করার চেয়ে গোলটা বহাল রাখা উচিত ছিল", এবং "(সুয়ারেজের মত) একই ধরনের পরিস্থিতিতে, ঘানার কোন খেলোয়াড়ই হাত ব্যবহার করত না।" কেউ কেউ সুয়ারেজ এর নিষেধাজ্ঞার মেয়াদ দীর্ঘায়িত করার পক্ষে মত দেন, কেননা ঘটনাটি ঘটে অতিরিক্ত সময়ের একদম শেষে (খেলার শুরুর দিকে না হয়ে), যার কারণে একজন খেলোয়াড় কমে যাওয়ায় উরুগুয়ের তেমন কিছু যায় আসেনি। অন্যান্যরা বলেন যে, সুয়ারেজ এর শাস্তি খেলার আইনের সাথে সামঞ্জস্যপূর্ণই ছিল, কেননা সুয়ারেজ পেনাল্টি শ্যুট-আউটে অংশ নিতে পারেননি এবং তাদের পরবর্তী ম্যাচে তিনি নিষিদ্ধ ছিলেন। তাদের মতে, ঘানা যদি খেলা চলাকালীন পাওয়া ঐ পেনল্টি কিক থেকে গোল করতে পারত, তাহলে এই ঘটনা নিয়ে এত বিতর্কের জন্ম দিত না।
২০১৪ ফিফা বিশ্বকাপ এর তৃতীয় স্থান নির্ধারণী খেলায়, ওলন্দাজ খেলোয়াড় আরিয়েন রোবেনকে পরিষ্কার গোলের সুযোগ থেকে বঞ্চিত করতে ব্রাজিলীয় ডিফেন্ডার থিয়াগো সিলভাকে কেবল হলুদ কার্ড দেখানো হয়, যদিও অধিকাংশ ধারাভাষ্যকারই একমত ছিলেন যে, তাকে সরাসরি লাল কার্ড দেখানো উচিত ছিল। ঐ ফাউলের কারণে পাওয়া পেনাল্টি কিক থেকে গোল করেন রবিন ভ্যান পার্সি।
ফিফা বিশ্বকাপের ইতিহাসের দ্রুততম পেশাদার ফাউল এবং লাল কার্ড দেখানোর ঘটনা ঘটে ২০১৮ ফিফা বিশ্বকাপে, কলম্বিয়া বনাম জাপান এর মধ্যকার খেলায়। খেলার তৃতীয় মিনিটে, ফাঁকা গোলের শিনজি কাগাওয়া'র শট কলম্বিয়ার ডিফেন্ডার কার্লোস সানচেজ মোরেনো হ্যান্ডবল করে ঠেকিয়ে দেন।
আমেরিকান ফুটবল
মাঠের সুবিধাজনক স্থানে পান্ট (punt) পাওয়ার জন্য কিংবা খেলায় এগিয়ে থাকা অবস্থায়, ইচ্ছাকৃতভাবে কোন কোন দল পাঁচ গজ পেনাল্টির শাস্তি নিয়ে খেলার নির্ধারিত সময় ক্ষেপণ করে থাকে। যখন কোন দল পান্ট এর জন্য মাঠের নিম্নতর কোন অবস্থান খুঁজতে থাকে, তখন পান্ট-টি যেন এন্ডজোন-এ চলে যাওয়ার কারণে টাচব্যাক (touchback) না হয় - সেই উদ্দেশ্যেও পেশাদার ফাউল করা হয়ে থাকে।
বাস্কেটবল
বাস্কেটবলে, কৌশলগত কারণে অনেক দল ব্যক্তিগত ফাউল করে থাকে। যেহেতু যাকে ফাউল করা হয়, ঐ খেলোয়াড়কেই ফ্রি-থ্রো নিতে হয়, এ কারণে অনেক দল ফ্রি-থ্রোতে সফলতার হার কম, প্রতিপক্ষের এমন খেলোয়াড়দের উদ্দেশ্যপ্রণোদিতভাবে ফাউল করে থাকে। যুক্তরাষ্ট্রের প্রাক্তন বাস্কেটবল খেলোয়াড় শাকিল ও'নিল এর নামানুসারে এই কৌশল "হ্যাক-আ-শ্যাক" নামে পরিচিতি লাভ করে; ফ্রি-থ্রোতে তার দুর্বলতার জন্য তিনি প্রায়শই এমন ফাউলের শিকার হতেন বলেই এমন নাম দেওয়া হয়েছে। কোন খেলায় এগিয়ে থাকা দল যেন খেলার শেষভাগে বল দখলে রেখে সময়ক্ষেপণ করতে না পারে, সেজন্য পিছিয়ে থাকা দলগুলো অনেক সময় ইচ্ছাকৃতভাবে ফাউল করে খেলার ঘড়ি থামিয়ে দিয়ে বলের দখল ফেরত নেওয়ার চেষ্টা করে।
এছাড়াও, নিশ্চিত স্কোরের সুযোগ বিনষ্ট করার জন্য সংঘটিত ফাউল, যা ক্লিয়ার পাথ ফাউল (পরিষ্কার পথ ফাউল) নামে পরিচিত, তা নিয়েও সুনির্দিষ্ট নিয়ম-কানুন রয়েছে।
রাগবি লীগ
অন্যান্য ক্রীড়ার মত রাগবি খেলায় পেশাদার ফাউলের ধারণাও একই রকমের, নিশ্চিত গোল করা থেকে বাধা দিতে প্রতিপক্ষকে উদ্দেশ্যপ্রণোদিতভাবে ফাউল করা। এ ধরনের ফাউলের সাজা হচ্ছে সিন বিন (sin bin) এ ১০ মিনিট অবস্থান করা (খেলা হতে সাময়িক বহিষ্কার)।
অধিকাংশ পেশাদার ফাউলই হয় পাকড়াও করা কোন খেলোয়াড়কে ধরে রেখে, যেন নিজ দলের খেলোয়াড়রা রক্ষণে সুসংগঠিত হতে পারে সেজন্য, অথবা অনসাইড অবস্থানে ফিরে আসার চেষ্টা না করে খেলায় বিঘ্ন ঘটিয়ে, কিংবা প্রতিপক্ষের স্কোর করার সুযোগ দেখে বলের দখলবিহীন কোন খেলোয়াড়কে পাকড়াও বা তার অগ্রগতিকে বাধা দিয়ে। শেষের পরিস্থিতিতে ফাউলের শিকার দলের পক্ষে পেনাল্টি ট্রাই দেওয়া হতে পারে।
রাগবি ইউনিয়ন
রাগবি আইনের আইন ১০.২.এ তে উদ্দেশ্যমূলক সীমালঙ্ঘন এর কথা বলা হয়েছে। এমন পরিস্থিতির উদ্রেক ঘটলে ভুক্তভোগী দলকে পেনাল্টি কিক দেওয়া এবং দোষী খেলোয়াড়কে ভর্ৎসনা, সতর্ক করা (চলমান খেলা হতে সাময়িক বহিষ্কার) অথবা বহিষ্কার করার জন্য রেফারিদের নির্দেশনা দেওয়া থাকে। যদি ফাউলের কারণে কোন ট্রাই থেকে গোল করার সম্ভাবনা নষ্ট হয়ে থাকে, সেক্ষেত্রে রেফারি পেনাল্টি ট্রাই ও দিতে পারেন।
ভিডিও বয়
ভিডিও বয় (ビデオ ボーイ) একটি জাপানি মাসিক পুরুষদের ম্যাগাজিন, যা ১৯৮৪ সাল থেকে প্রকাশিত হয়েছে। এটিকে "সম্ভবত জাপানের সবচেয়ে জনপ্রিয় এভি ম্যাগাজিন" বলা হয়েছে এবং জে-লিস্টের স্বত্বাধিকারী পিটার পেইন বর্ণনা করেন "চমৎকার ম্যাগাজিন...এভি তারকাদের সাথে তাল মিলিয়ে চলার জন্য"। ম্যাগাজিনটি জনপ্রিয় জাপানি এভি আইডলসের নগ্ন ফটোতে বিশেষীকরণ করে।
রাজস্ব হ্রাসের কারণে, ইচি পাবলিশিং এবং এর মূল কোম্পানি ২.৩২ বিলিয়ন ইয়েন (প্রায় $২০ মিলিয়ন) ঋণের সাথে দেউলিয়া ঘোষণা করে ২০০৭ সালের মার্চের শেষের দিকে কার্যক্রম বন্ধ করে দেয়। ভিডিও বয়, বেজিয়ান এবং অন্যান্য মাসিক পত্রিকার প্রকাশনা ২০০৬ সালের মে থেকে স্থানান্তরিত হয়েছিল এবং তাই পত্রিকাগুলি ইচির পতনেও বেঁচে গিয়েছিল এবং এখন জিওটি কর্পোরেশন (株式会社ジーオーティー) দ্বারা প্রকাশিত হচ্ছে। যা জাপানের সবচেয়ে বড় পর্ণ কোম্পানি, হোকুটো কর্পোরেশনের কাছে ইবিসু, টোকিওতে অবস্থিত।
ম্যাগাজিনটি তার নিজস্ব ওয়েবসাইটও রক্ষণাবেক্ষণ করে, যা ভিডিও ডাউনলোড এবং এভি অভিনেত্রীদের প্রোফাইলের একটি তালিকা প্রদান করে।
তমঃ (গুণ)
তমঃ (সংস্কৃত: तमस्) হল তিনটি গুণের মধ্যে একটি, হিন্দু দর্শনের সাংখ্য দর্শন দ্বারা উদ্ভাবিত দার্শনিক ও মনস্তাত্ত্বিক ধারণা। অন্য দুটি গুণ হল সত্ত্ব (মঙ্গল, ভারসাম্য) এবং রজঃ (আবেগ, উত্তেজনা)। তমঃ হল নিস্তেজতা বা নিষ্ক্রিয়তা, উদাসীনতা, জড়তা বা অলসতার গুণ।
পরিভাষা
বৈদিক শব্দ তমাস "অন্ধকার" এবং ইন্দো-ইউরোপীয় শব্দ*temH- কে বোঝায়, যার অর্থ "অন্ধকার" এর সাথে সম্পর্কিত।
আলোচনা
ভগবদ্গীতায় উল্লেখ করা হয়েছে, যে কাজটি পুণ্যময়, চিন্তাশীল, সংযুক্তি থেকে মুক্ত, এবং ফলাফলের জন্য তৃষ্ণা ছাড়াই সাত্ত্বিক বলে বিবেচিত হয়; যে কাজটি সম্পূর্ণরূপে আনন্দ, স্বার্থপরতা এবং অনেক প্রচেষ্টার লোভে পরিচালিত হয় তা রাজসিক; যে কারণে কাজ করা হয়েছেঅন্যের বা নিজের ক্ষতি বা ক্ষতি বিবেচনা না করে বিভ্রান্তি, পরিণতি উপেক্ষা করাকে তামসিক বলা হয়।
সাংখ্য দর্শন মতে, কেউই নয় এবং কিছুই নয় সম্পূর্ণরূপে সাত্ত্বিক, রাজসিক বা তামসিক। একজনের প্রকৃতি এবং আচরণ হল এই সবের একটি জটিল পারস্পরিক সম্পর্ক, প্রতিটি গুণের সাথে বিভিন্ন মাত্রা। কারও কারও আচরণ রাজসিক, যার মধ্যে সাত্ত্বিক গুণের উল্লেখযোগ্য প্রভাব রয়েছে, কারও কারও মধ্যে এটি তামসিক গুণের উল্লেখযোগ্য প্রভাব সহ রাজাসিক, ইত্যাদি।
তরুণ মুসলিম সংগঠন
তরুণ মুসলিম সংগঠন (ইংরেজি: Young Muslim Organization (YMO) হচ্ছে ইংল্যান্ড ভিত্তিক একটি ইসলামী যুব সংগঠন।এটি মূলত ব্রিটিশ বাংলাদেশি যুবকদের একটি সংগঠন যেটি পূর্ব লন্ডনে টাওয়ার হ্যামলেটসে জাতিগত হামলার সময়কালে প্রতিষ্ঠিত। ১৯৭৮ সালের অক্টোবরে লন্ডনএ এই দলটি তাদের প্রথম সম্মেলন করে। সবাইকে একত্রিত করার জন্য তাদের ওয়েবসাইটে তারা বলে, "এটি তরুণদের একটি গতিশীল সংঘ যারা গভীর বিশ্বাস,সত্যিকারের প্রতিশ্রুতি এবং একটি ইতিবাচক ও ব্যাপক কাজের পরিকল্পনার সাথে তাদের সম্প্রদায়ের মুখোমুখি চ্যালেঞ্জগুলির প্রতিক্রিয়া জানাবে।" এর দাওয়াহ কাজের মধ্যে রয়েছে স্কুল প্রকল্প (এসএলপি),কলেজ প্রকল্প (সিএলপি) এবং বিশ্ববিদ্যালয় প্রকল্প (ইউএলপি) যা বক্তৃতা সেমিনার,অনুষ্ঠান,ক্রীড়া ও বিভিন্ন প্রতিযোগিতার কার্যক্রম আয়োজন করে।
লেখক ব্রায়ান বেল্টন এবং সাদেক হামিদ এই গ্রুপটিকে বাংলাদেশি বংশোদ্ভূত তরুণদের পরিচালিত বলে তাদের বিভিন্ন লেখায় উল্লেখ করেন।এটি আরেকটি ইসলামিক যুব সংঘ দ্য ইয়াং মুসলিম ইউকে এর প্রতিদ্বন্দ্বী।দুটি দলের মধ্যে ন্যূনতম পার্থক্য রয়েছে তবে ইয়াং মুসলিম অর্গানাইজেশনের শরিয়া এবং ইসলামিক আইনশাস্ত্র এর আরও রক্ষণশীল ব্যাখ্যায় পরিচালিত হয়।
একজন প্রাক্তন কর্মী এড হুসেন এর মতে, এই যুব সংগঠনটি আবুল আ'লা মওদুদী এবং হাসান আল-বান্না এর সমর্থকদের দ্বারা প্রতিষ্ঠিত হয়েছিল এবং এর প্রাথমিক সদস্যদের তাদের অনুসরণ করতে উৎসাহিত করা হয়। হোসেইন বর্ণনা করেছেন যে সংগঠনটিকে সাধারণ সদস্য থেকে কার্যনির্বাহী সদস্য পর্যন্ত একটি চেইন অফ কমান্ড গঠন করা হয়েছে। কার্যনির্বাহী কমিটিটি জাতীয় নির্বাহী কমিটির মত।সাধারণ সদস্যরা বছরের পর বছর কর্মকাণ্ডের পর কার্যনির্বাহী সদস্যে পরিণত হয়।যখন তারা শপথ নেয় এবং নেতৃত্বের প্রতি আনুগত্য করে ও তাদের আনুগত্য কার্যক্রমে প্রমাণ করে।যখন হোসেন ১৯৯০ এর দশকের গোড়ার দিকে একজন সদস্য ছিলেন তখন পূর্ব লন্ডন মসজিদ ছিল এটির দুর্গ যেখান থেকে সংগঠনটি আত্মপ্রকাশ করে এবং প্রসারিত হয়।তরুণ মুসলিম সংগঠন সাপ্তাহিক সভায় সদস্যদের কাছ থেকে তাদের দৈনন্দিন ক্রিয়াকলাপের (তারা প্রার্থনা,কুরআন,পাঠ হাদিস এবং অন্যান্য ইসলামিক বই পড়া ইত্যাদির জন্য কত ঘন্টা ব্যয় করেছেন) ও তাদের কৃতিত্বের প্রতিবেদন নেন।
স্বামী শুদ্ধানন্দ
১৮৭২ সালে কলকাতায় তার জন্ম। বাবার নাম আশুতোষ চক্রবর্তী। তার পিতৃদত্ত নাম সুধীরচন্দ্র চক্রবর্তী। তিনি কলকাতা বিশ্ববিদ্যালয়ের অন্তর্গত সিটি কলেজে পড়াশোনা করেন। ১৮৯৭ সালে তিনি আলমবাজার মঠে যোগ দেন। ওই বছরই স্বামী বিবেকানন্দ তাঁকে সন্ন্যাসদীক্ষা দেন। ১৯০৩ সালে তাঁকে রামকৃষ্ণ মিশনের ট্রাস্টি নিযুক্ত করা হয়। ১৯২৬ সালে মিশনের প্রথম সন্ন্যাসী সম্মেলন আয়োজনে তিনি গুরুত্বপূর্ণ ভূমিকা নেন। স্বামী সারদানন্দকে শ্রীশ্রীমায়ের কথা বইটি সম্পাদনায় তিনি বিশেষ সাহায্য করেন। ১৯২৭ সালে স্বামী সারদানন্দের মৃত্যুর পর তিনি মিশনের জেনারেল সেক্রেটারি হন। ১৯৩৭ সালে স্বামী বিজ্ঞানানন্দের মৃত্যুর পর তিনি রামকৃষ্ণ মিশনের সংঘাধ্যক্ষ হন।
স্বামী বিবেকানন্দের অধিকাংশ লেখা তিনিই বাংলায় অনুবাদ করেছিলেন। তার অনুবাদগুলিই স্বামী বিবেকানন্দের আদর্শ বাংলায় ছড়িয়ে দিতে সাহায্য করেছিল।
১৯৩৮ সালের ২৩ অক্টোবর তার মৃত্যু হয়।
নুর ইনায়েত খান
নূর-উন-নিসা ইনায়েত খান, জিসি (১ জানুয়ারী ১৯১১ - ১৩ সেপ্টেম্বর ১৯৪৪), যিনি নোরা ইনায়াত-খান এবং নোরা বাকের নামে পরিচিত, দ্বিতীয় বিশ্বযুদ্ধের একজন ব্রিটিশ গুপ্তচর ছিলেন যিনি স্পেশাল অপারেশনস এক্সিকিউটিভ (এসওই) -তে দায়িত্ব পালন করেছিলেন। একজন এসওই এজেন্ট হিসাবে তিনি দ্বিতীয় বিশ্বযুদ্ধের সময় ফরাসী প্রতিরোধের সহায়তায় ইউকে থেকে অধিষ্ঠিত ফ্রান্সে প্রেরিত প্রথম মহিলা বেতার অপারেটর হয়েছিলেন। বিশ্বাসঘাতকতার পরে তাকে বন্দী করা হয়েছিল এবং দাচাউ কনসেন্ট্রেশন ক্যাম্পে মৃত্যুদণ্ড কার্যকর করা হয়েছিল। ইউনাইটেড কিংডমের সর্বোচ্চ বেসামরিক সাজসজ্জা, এসওইতে তাঁর পরিষেবার জন্য তিনি মরণোত্তর জর্জ ক্রসকে ভূষিত করেছিলেন।
একজন এসওই এজেন্ট হিসাবে তিনি দ্বিতীয় বিশ্বযুদ্ধের সময় ফরাসী প্রতিরোধের সহায়তায় ইউকে থেকে অধিষ্ঠিত ফ্রান্সে প্রেরিত প্রথম মহিলা বেতার অপারেটর হয়েছিলেন। বিশ্বাসঘাতকতার পরে ইনায়াত খানকে বন্দী করা হয়েছিল এবং দাচাউ কনসেন্ট্রেশন ক্যাম্পে মৃত্যুদন্ড কার্যকর করা হয়েছিল। ইউনাইটেড কিংডমের সর্বোচ্চ বেসামরিক সাজসজ্জা, এসওইতে তাঁর পরিষেবার জন্য তিনি মরণোত্তর জর্জ ক্রসকে ভূষিত হয়েছিলেন।
প্রাথমিক জীবন
ইনায়াত খান তার পরিবারের চার সন্তানের মধ্যে বড়, ১৯১৪ সালের ১ জানুয়ারি মস্কোয় জন্মগ্রহণ করেছিলেন। তার ভাইবোনরা হ'ল বিলায়েত (১৯১৬-২০০৪), হিদায়েত এনায়েত খান (১৯১৭–২০১৬) এবং খায়ের-উন-নিসা (১৯১৯–২০১১)।
তার পিতা ইনায়েত খান এক সম্ভ্রান্ত ভারতীয় মুসলিম পরিবার থেকে এসেছিলেন; তার মা ছিলেন মাইসুর কিংডমের আঠারো শতকের শাসক টিপু সুলতানের মামার বংশধর। তিনি সংগীতশিল্পী এবং সুফিবাদের শিক্ষক হিসাবে ইউরোপে থাকতেন। তার মা পিরানী আমেনা বেগম (জন্ম ওরা রে বাকের) ছিলেন আমেরিকান নিউ মেক্সিকো এর আলবুকার্কের, তিনি আমেরিকা ভ্রমণের সময় ইনায়াত খানের সাথে দেখা করেছিলেন। ওরা বাকের আমেরিকার যোগী ও পণ্ডিত পিয়েরে বার্নার্ডের অর্ধ-বোন ছিলেন, তিনি যখন ইনায়াতের সাথে সাক্ষাত করেছিলেন তখন তার অভিভাবক ছিলেন। বিলায়েত পরে "পশ্চিমের সূফী আদেশ" এর প্রধান হন, পরে নামটি সুফি অর্ডার ইন্টারন্যাশনাল এবং এখন ইনায়াটি আদেশের নামকরণ করা হয়।
১৯১৪ সালে, প্রথম বিশ্বযুদ্ধের সূত্রপাত হওয়ার কিছু আগে পরিবারটি রাশিয়াকে লন্ডনে চলে যায় এবং ব্লুমসবারিতে বাস করে। নূর নটিং হিলের নার্সারি পড়েন। ১৯২০ সালে তারা ফ্রান্সে চলে আসেন এবং প্যারিসের নিকটে সুরসনেসে বসতি স্থাপন করেন, এমন একটি বাড়িতে যা সুফি আন্দোলনের উপকারকারী হিসেবে উপহার ছিল। ১৯২৭ সালে তার পিতার মৃত্যুর পরে, নুর তার শোকগ্রস্থ মা ও তার ছোট ভাইবোনদের দায়িত্ব নিয়েছিলেন।
অল্প বয়সী মেয়ে হিসাবে তাকে শান্ত, লাজুক, সংবেদনশীল এবং স্বপ্নময় বলে আখ্যায়িত করা হয়েছিল। তিনি চর্চিত শিশু মনোবিজ্ঞানে সর্বন এবং সঙ্গীত প্যারিস সঙ্গীতবিদ্যালয় অধীনে নাদিয়া বোলেঞ্জার, বীণা ও পিয়ানো জন্য রচনা করেন। তিনি কবিতা এবং শিশুদের গল্প লেখার কেরিয়ার শুরু করেছিলেন এবং শিশুদের পত্রিকা এবং ফরাসী রেডিওতে নিয়মিত অবদান রাখেন। ১৯৩৯ সালে তাঁর কুড়ি জাতক গল্পের বইটি বৌদ্ধ ঐতিহ্যের জাতক কাহিনী দ্বারা অনুপ্রাণিত হয়ে লন্ডনে প্রকাশিত হয়েছিল।
মহিলা সহায়ক বিমান বাহিনী
যদিও নূর প্রশান্তবাদী আদর্শের দ্বারা গভীরভাবে প্রভাবিত হয়েছিল, তবুও তিনি এবং তার ভাই উইলিয়াত নাৎসি অত্যাচারকে পরাস্ত করতে সহায়তা করার সিদ্ধান্ত নিয়েছিলেন: "আমি আশা করি কিছু ভারতীয় এই যুদ্ধে উচ্চ সামরিক পার্থক্য অর্জন করতে পারে। যদি দু'একজন মিত্রবাহিনীর সেবায় কিছু করতে পারত যা অত্যন্ত সাহসী ছিল। এবং যার প্রত্যেকে প্রশংসা করেছিল এটি ইংরেজী এবং ভারতীয়দের মধ্যে একটি সেতু তৈরি করতে সহায়তা করবে। "
বিশেষ অপারেশনস এক্সিকিউটিভ
তাকে কুরিয়ার হিসাবে প্রেরণের আগে সমস্ত মহিলা এজেন্টদের মধ্যে ক্ষমতা সম্পন্ন প্রথম নারী হন, । পূর্ববর্তী ওয়্যারলেস টেলিগ্রাফি (ডাব্লিউ / টি) প্রশিক্ষণ নেওয়ার পরে, নূরের অন্যান্য প্রশিক্ষণর্থীদের মধ্যে রেডিও প্রশিক্ষণ শুরু করেছিলেন যা তাদের মধ্যে দ্রুত এবং নির্ভুলভাবে নিতে পেরেছিলেন।
আইলেসবারি থেকে নূর বিউলিয়ুতে চলে গেলেন, যেখানে সুরক্ষা প্রশিক্ষণটি অনুশীলন মিশনের সাথে সজ্জিত ছিল - ওয়্যারলেস অপারেটরদের ক্ষেত্রে, একটি অদ্ভুত শহরে এমন একটি জায়গা খুঁজে পেতে যেখান থেকে তারা কোনও অজানা এজেন্ট শনাক্ত না করেই তাদের প্রশিক্ষকদের কাছে ফিরে যেতে পারেন।
চূড়ান্ত মহড়াটি ছিল এরকম- মক গেস্টাপোর জিজ্ঞাসাবাদ, এজেন্টদের ধরা পড়লে তাদের জন্য কী কী থাকতে পারে এবং তার প্রচ্ছদের গল্পটি বজায় রাখার ক্ষেত্রে কিছু অনুশীলন করা। নুরের পলাতক কর্মকর্তা তার জিজ্ঞাসাবাদকে "প্রায় অসহনীয়" বলে খুঁজে পেয়েছিলেন এবং বলেছিলেন যে "তিনি আতঙ্কিত মনে হয়েছিল ... তাই অভিভূত হয়ে তিনি প্রায় নিজের স্বর হারিয়ে ফেললেন" এবং তারপরে "তিনি কাঁপছিলেন এবং বেশ ঝাঁকুনিতে পড়েছিলেন।"
তার সমাপ্ত রিপোর্ট, যা এফ সেকশনের আধিকারিক ঐতিহাসিক যুদ্ধের অনেক পরে তার ব্যক্তিগত ফাইলে খুঁজে পেয়েছেন, তাতে লেখা ছিল: "মস্তিষ্কের সাথে অতিরিক্ত চাপ পড়ে না বরং কঠোর পরিশ্রম করে এবং আগ্রহ দেখিয়েছে, অবশ্যই এই কোর্সের নিরাপত্তার দিকটি কিছু অপছন্দ না করে। তাঁর অস্থিতিশীল ও স্বভাবসুলভ ব্যক্তিত্ব রয়েছে এবং তিনি ক্ষেত্রের ক্ষেত্রে কাজ করতে সত্যিই উপযুক্ত কিনা তা অত্যন্ত সন্দেহজনক। ” এই মন্তব্যের পাশে, এফ বিভাগের প্রধান, মরিস বাকমাস্টার "ননসেন্স" মার্জিনে লিখেছিলেন এবং "আমরা তাদের মস্তিষ্ক দিয়ে ভারী বোঝা চাই না।"
নূরের উর্ধ্বতনরা তার গোপন যুদ্ধের উপযুক্ততার বিষয়ে মিশ্র মতামত রেখেছিলেন, এবং প্রশিক্ষণপ্রাপ্ত ডাব্লিউ / টি অপারেটরদের মাঠে নামার প্রয়োজনীয়তার কারণে তার প্রশিক্ষণ অসম্পূর্ণ ছিল বলে মন্তব্য করেন । খানের "সন্তানের মতো" গুণাবলী, বিশেষত তার মৃদু বিন্যাস এবং "ব্যবহারের অভাব", এসওইর প্রশিক্ষণ স্কুলগুলিতে তার প্রশিক্ষককে খুব চিন্তিত করেছিল। একজন প্রশিক্ষক লিখেছেন যে "তিনি স্বীকার করেছেন যে তিনি 'দু'র মুখোমুখি' কিছু করতে চান না", অন্য একজন বলেছিলেন যে তিনি "চরিত্রের দিক থেকে খুব মেয়েলি, খুশি হতে খুব আগ্রহী, নিজেকে মেজাজের সাথে খাপ খাইয়ে নিতে খুব প্রস্তুত সংস্থার অন্যতম, একটি কথোপকথন, দৃঢ় সংযুক্তিতে সক্ষম, সদয় হৃদয়, সংবেদনশীল, কল্পনাশক্তিপূর্ণ।
আরও একজন পর্যবেক্ষক বলেছিলেন: "অনেক বেশি তথ্য দেওয়ার প্রবণতা রয়েছে তিনি কী প্রশিক্ষণ নিচ্ছেন সে সম্পর্কে কুয়াশাভাবনা ধারণা ছাড়াই এখানে এসেছিলেন।" পরে, অন্যরা মন্তব্য করেছিলেন যে তিনি শারীরিকভাবেও অসন্তুষ্ট হয়েছিলেন এবং দাবি করেছিলেন যে তিনি সহজেই কোনও ভিড়ের মধ্যে অদৃশ্য হয়ে যাবেন না।
শারীরিক দিক থেকে বেশ ছোট, নূর তার প্রশিক্ষকদের কাছ থেকে খারাপ অ্যাথলেটিক রিপোর্ট পেয়েছিলেন: "খুব ভালভাবে চালাতে পারে তবে অন্যথায় আনাড়িভাবে চালাতেন। লাফ দেওয়ার জন্য অনুপযুক্ত" "অস্ত্রগুলি দেখে ভয় পেয়ে যায় তবে খুব বেশি চেষ্টা করার চেষ্টা করে।"
কারাজীবন
রেনি গ্যারিকে অভিযোগ করা হয়েছিল ১ লাখ ফ্র্যাঙ্ক জরিমানা (কিছু উত্সে 500 পাউন্ডের বর্ণনা দেওয়া হয়েছে)। তার পদক্ষেপগুলি গ্যারি'র সন্দেহের জন্য কমপক্ষে আংশিকভাবে দায়ী করা হয়েছে যে তিনি নূরকে এসওই এজেন্ট ফ্রান্স এন্টেলমের স্নেহ হারিয়েছিলেন। যুদ্ধের পরে, তাকে বিচার করা হয়েছিল, তবে একটি ভোটের মাধ্যমে তিনি দোষী সাব্যস্ত হন।
১৯৪৩ সালের ১৩ ই অক্টোবর বা তার কাছাকাছি সময়ে নূরকে প্যারিসের ৮৪ অ্যাভিনিউ ফচে এসডি সদর দফতরে গ্রেপ্তার করে জিজ্ঞাসাবাদ করা হয়। এই সময়ে, তিনি দুবার পালানোর চেষ্টা করেছিলেন। প্যারিসের এসডির প্রাক্তন প্রধান হান্স কিফার যুদ্ধের পরে সাক্ষ্য দিয়েছিলেন যে তিনি গেস্টাপোকে এক টুকরো তথ্য দেননি, তবে ধারাবাহিকভাবে মিথ্যা বলেছেন।
যাইহোক, অন্যান্য সূত্রগুলি ইঙ্গিত দেয় যে নূর একটি অভিন্ন আলসতিয়ান জিজ্ঞাসাবাদীর সাথে স্নেহময়ভাবে চ্যাট করেছিলেন এবং ব্যক্তিগত বিবরণ সরবরাহ করেছিলেন যা এসডিকে তার শৈশব এবং পরিবার সম্পর্কে প্রশ্নের আকারে এলোমেলো চেকের জবাব দিতে সক্ষম করে।
সম্মান ও পুরস্কার
ডান|থাম্ব|149x149পিক্সেল|ক্রয়েস ডি গেরে অ্যাভেক টোয়েলেস সিঁদুর ডান|থাম্ব|107x107পিক্সেল|নীল ফলক, ২০২০আগস্ট নূর ইনায়েত খান মরণোত্তর ১৯৪৯ সালে জর্জ ক্রস এবং ফরাসি ক্রিক্স ডি গুয়েরে সিলভার স্টার (অ্যাভেক éটোয়েল ডি ভার্মিল) দিয়ে ভূষিত করেছিলেন। ১৯৪6 সালে তাকে এখনও "নিখোঁজ" হিসাবে বিবেচনা করা হওয়ায়, তাকে ব্রিটিশ সাম্রাজ্যের অর্ডার অফ দ্য অর্ডার অব মেম্বারের পক্ষে সুপারিশ করা যায়নি, তবে ১৯৪6 সালের অক্টোবরে দেশপ্যাচে উল্লেখ করা হয়েছিল । নূর তিন দ্বিতীয় বিশ্বযুদ্ধের মধ্যে তৃতীয় ছিলেন FANY সদস্যদের শত্রুর মুখে না জর্জ ক্রস, বীরত্বের জন্য ব্রিটেনের সর্বোচ্চ পদক ভূষিত করা হয়।
বাংলাদেশ ক্ষুদ্র ও কুটির শিল্প করপোরেশন
বাংলাদেশ ক্ষুদ্র ও কুটির শিল্প করপোরেশন বা সংক্ষেপে বিসিক বাংলাদেশ সরকারের শিল্প মন্ত্রনালয়ের আওতাধীন একটি স্বায়ত্তশাসিত প্রতিষ্ঠান যা বাংলাদেশে ক্ষুদ্র ও কুটির শিল্প বিকাশের লক্ষ্যে কাজ করে থাকে। ১৯৫৭ সালে সংসদীয় আইনের অধ্যাদেশ বলে এটি প্রতিষ্ঠিত হয়। বাংলাদেশ স্বাধীন হওয়ার পূর্বে এর নাম ছিল পূর্ব পাকিস্তান ক্ষুদ্র ও কুটির শিল্প করপোরেশন।
ইতিহাস
বঙ্গবন্ধু শেখ মুজিবুর রহমান ১৯৫৭ সালে তৎকালীন যুক্তফ্রন্ট সরকারের শিল্প ও বাণিজ্য মন্ত্রী থাকাকালে ক্ষুদ্র ও কুটির শিল্প করপোরেশন নামে একটি সরকারি প্রতিষ্ঠান গঠনের লক্ষ্যে তদানীন্তন গণপরিষদে বিল উত্থাপন করেন। একই বছরের ৩০ মে পূর্ব পাকিস্তান ক্ষুদ্র ও কুটির শিল্প করপোরেশন প্রতিষ্ঠিত হয়, যা স্বাধীনতা উত্তরকালে যা বিসিক নাম ধারণ করে। বিসিক বেসরকারি খাতে ক্ষুদ্র কুটির ও গ্রামীণ শিল্পের উন্নয়ন ও বিকাশের দায়িত্বে নিয়োজিত সরকারি প্রতিষ্ঠান হিসেবে মুখ্য ভূমিকা পালন করে আসছে। একই সঙ্গে ক্ষুদ্র ও কুটির খাতের পোষক কর্তৃপক্ষ হিসাবেও দায়িত্ব পালন করছে।
পরিচালনা
বাংলাদেশ সরকার কর্তৃক নিয়োগকৃত অতিরিক্ত সচিব পদমর্যাদার একজন কর্মকর্তা বিসিকের প্রধান নির্বাহী বা চেয়ারম্যান হিসেবে দায়িত্ব পালন করে থাকেন। পরিচালক পর্ষদের অপর ছয়জন সদস্যও সরকারের যুগ্ম-সচিব পর্যায়ের কর্মকর্তা যারা পরিচালক হিসেবে দায়িত্ব পালন করেন। পরিচালক পর্ষদের সহযোগিতা ও প্রশাসনিক বিষয় তদারকীর জন্য সচিব হিসেবে দায়িত্ব পালন করে থাকেন সরকারের উপ-সচিব একজন কর্মকর্তা।
আঞ্চলিক কার্যালয়
ঢাকা, চট্টগ্রাম, রাজশাহী ও খুলনা বিভাগীয় শহরে বিসিকের ৪ (চার) টি আঞ্চলিক কার্যালয় রয়েছে। এগুলোর প্রধান হচ্ছেন মহাব্যবস্থাপক সমপর্যায়ের আঞ্চলিক পরিচালক যিনি অধীনস্থ জেলা সমূহের কার্যক্রম পরিচালনা ও তদারকি করে থাকেন।
জেলা কার্যালয় (শিল্প সহায়ক কেন্দ্র)
জেলা কার্যালয় হিসেবে প্রতিটি জেলায় ১ টি করে শিল্প সহায়ক কেন্দ্র রয়েছে।
শিল্প সহায়ক কেন্দ্রের সেবা সহায়তা কার্যক্রম-
বিসিক ক্ষুদ্র শিল্পে মধ্যমেয়াদী এবং দীর্ঘমেয়াদী ঋণ প্রদান করে থাকে। এই ঋণ কার্যক্রম সরাসরি অথবা বাণিজ্যিক ব্যাংকের মাধ্যমে পরিচালনা করা হয়। ঢাকায় বিসিক-এর প্রধান কার্যালয় ছাড়াও সারা দেশে ৪টি আঞ্চলিক অফিস এবং ৬৪ টি জেলা অফিসের মাধ্যমে তাদের কার্যক্রম পরিচালনা করে থাকে।এছাড়াও সারাদেশে বিসিকের ৭৬টি শিল্প সহায়ক কেন্দ্র রয়েছে। এছাড়া আয়োডিনযুক্ত লবণ আইন এবং জাতীয় লবণনীতি অনুযায়ী শিল্প মন্ত্রণালয়ের দিকনির্দেশনায় বিসিক লবণ শিল্পের পৃষ্ঠপোষক হিসেবে দায়িত্ব পালন আসছে। কক্সবাজারে অবস্থিত বিসিকের লবণ শিল্পের উন্নয়ন কর্মসূচি কার্যালয়ের আওতাধীন ১২টি লবণ কেন্দ্রের মাধ্যমে কক্সবাজার জেলার বিভিন্ন উপজেলায় এবং চট্টগ্রামের বাঁশখালীতে লবণ চাষে সার্বিক সহায়তা প্রদান এবং নিয়মিতভাবে লবণ উৎপাদন ও মজুদ সংক্রান্ত তথ্য সংগ্রহ করে থাকে। পাশাপাশি বিসিক ১৯৯০ সাল হতে দেশের লবণ প্রক্রিয়াজাতকরণ মিলসমূহকে ৮টি লবণ জোনে ভাগ করে মিলসমূহে শিল্প ও ভোজ্য লবণ নিবন্ধন, আয়োডিনযুক্ত লবণ উৎপাদনে লবণ মিলগুলোতে কারিগরি সহায়তা, মান নিয়ন্ত্রণমূলক কার্যক্রম এবং আয়োডিনযুক্ত লবণ ব্যবহারে জনসচেতনতা বৃদ্ধিসহ সার্বিক কার্যক্রম পরিচালনা করে আসছে।
দিবালোক
thumb|upright=1.2|মানচিত্রটিতে ২রা এপ্রিলে [[সর্বজনীন সমন্বিত সময়|ইউটিসি ১৩:০০ ঘটিকায় দিবালোক দ্বারা পৃথিবী পৃষ্ঠের আলোকিত অংশকে দেখানো হয়েছে।]]
দিবস ঘটিকায় সূর্যের যাবতীয় প্রত্যক্ষ এবং অপ্রত্যক্ষ আলো বা রোদের সমাহারই দিবালোক বা দিনের আলো। সরাসরি সূর্যালোক এবং বায়ুমণ্ডল দ্বারা বিক্ষেপণের ফলে ছড়িয়ে পড়া আকাশের বিকিরণ দিবালোকের অন্তর্ভুক্ত। সেই সাথে পৃথিবী এবং পৃথিবীর পৃষ্ঠস্থ মাটি ও ভবনের ন্যায় বস্তু দ্বারা প্রতিফলিত সূর্যালোক ও উল্লেখিত বিকিরণকেও সচরাচর দিবালোকের অন্তর্ভুক্ত করা হয়। মহাকাশীয় বস্তু যেমন গ্রহ-নক্ষত্র দ্বারা বিক্ষিপ্ত বা প্রতিফলিত সূর্যালোককে সাধারণত দিবালোক হিসেবে ধরা হয় না। একইভাবে, চাঁদের আলো সূর্যের প্রতিফলিত আলো হলেও তা অপ্রত্যক্ষভাবে পৃথিবীতে আসায় একেও দিবালোকের বহির্ভূত রাখা হয়। দিবস ঘটিকা হল একটি সৌরদিনের সেই পর্যায়টুকু যখন দিনের আলো দৃষ্টিগোচর হয় অর্থাৎ একটি সৌরদিনের যে পর্যায়টিতে সূর্য থেকে সরাসরি আলো পাওয়া যায় ঐ সময়টিই দিবস ঘটিকা। পৃথিবী ঘূর্ণের ফলে দিবালোক ঘটে এবং পৃথিবীর যে অংশেই সূর্য তার দীপ্তি ছড়ায় সেখানেই দিবালোক ঘটে বিবেচনা করা হয়।
সংজ্ঞা
পৃথিবীর কয়েক ডিগ্রি নির্দিষ্ট অবস্থানে দিগন্তের উপর সূর্য থাকলেই ঐ অঞ্চলগুলোতে দিনের আলো উপস্থিত থাকবে। প্রকৃতপক্ষে যেকোন মুহূর্তে পৃথিবীর ৫০% এর চেয়ে সামান্য বেশি অংশ জুড়ে দিবালোক পাওয়া যায়। যাইহোক, দিনের আলোর দীপনের পরিমাণ দুপুর বেলা সরাসরি রোদের ক্ষেত্রে ১২০,০০০ লাক্স শুরু করে ঘন ঝোড়ো মেঘ বা দিগন্তে সূর্যের অবস্থানের ক্ষেত্রে ৫ লাক্সের মধ্যে ওঠা-নামা করতে পারে। এমনকি খুবই দুর্লভ কিছুক্ষেত্রে দীপন ১ লাক্সের নিচেও নামতে পারে। দুপুরের রোদের কারণে চোখের প্রদাহ হতে পারে এবং শেষোক্ত দুটি ক্ষেত্র দূরবর্তী সড়ক বাতির ছায়াকে দৃষ্টিগ্রাহ্য করতে পারে। ধোঁয়া, ধূলো ও আগ্নেয়গিরির ছাইয়ের ন্যায় বায়ুমণ্ডলীয় বস্তুকণার খুবই উচু মাত্রা এবং সূর্যগ্রহণের মত অস্বাভাবিক পরিস্থিতিতে দিনের বেলাতেও ঘন অন্ধকার হতে পারে।
ক্ষেত্রভেদে দিবালোকের তীব্রতা
তু্লনাস্বরূপ রাতের বেলা বিভিন্ন আলোর তীব্রতা:
স্ত্রীযোনিতে আঘাত
স্ত্রীযোনিতে আঘাত হলো যোনিতে আঘাত বা জখম। এটি প্রসবকালীন বা যৌন নিপীড়ন কিংবা দুর্ঘটনাক্রমেও ঘটতে পারে।
প্রাপ্তবয়স্কদের মধ্যে, মোনস পিউবিস এবং লেবিয়া মেজরার প্রতিরক্ষামূলক কার্যকারিতার কারণে যোনি মূলত আঘাত থেকে রক্ষা পায়। এই সুরক্ষার অভাব রয়েছে ঐসকল মহিলাদের যাদের যোনি রক্ষায় প্রতিরক্ষামূলক চর্বির স্তর নেই। যোনিতে কিছু প্রবেশ করানো হলে কিংবা তীক্ষ্ণ ধারালো কোন বস্তু ঢুকে গেলে যোনি আঘাতপ্রাপ্ত হতে পারে। যন্ত্রণাদায়ক যৌন অভিজ্ঞতা বা যৌন নির্যাতনের ফলে যোনিতে আঘাত লাগতে পারে বা যোনি জঘম হতে পারে। দুই পা ফাঁক করে হাঁটার সময় পড়ে গিয়ে শিশুদের যোনিতে আঘাত লাগতে পারে। এদের অধিকাংশই কষ্টদায়ক হলেও গুরুতর নয়।
কিছু ক্ষেত্রে, যদি আঘাত গুরুতর হয়, তবে অবিলম্বে তাকে চিকিৎসকের তত্বাবধানে নেয়া প্রয়োজন। বিশেষ করে যদি রক্তপাত বন্ধ না হয়। যোনি প্রসবের সময় যোনিমুখ প্রশস্ত হওয়ার সময় এটি হতে পারে। এ আঘাত এড়াতে প্রসবের সময় যোনিগাত্র অল্প কাটা লাগতে পারে, যা বিষণ্ণতা দূর করে, হাসপাতালে পুনঃ ভর্তি হওয়া এবং নিম্নাঙ্গের ব্যথা প্রশমনে সহায়তা করে।
লক্ষণ ও উপসর্গ
লক্ষণ ও উপসর্গগুলির মধ্যে রয়েছে: পেটে ব্যথা, রক্তপাত, ক্ষত, মূর্ছা যাওয়া, যোনি স্রাব, যোনিতে প্রোথিত বস্তু, যৌনাঙ্গে ব্যথা, ফোলা, বমি, বেদনাদায়ক প্রস্রাব, প্রস্রাব করতে অক্ষমতা, ক্ষতের উপস্থিতি, যৌন নির্যাতনের প্রতিবেদন এবং রক্ত প্রস্রাব। যোনি আঘাতের পরে একটি হেমাটোমা বা রক্তনালী ছেড়ায় কাল দাগ তৈরি হতে পারে। ইমেজিং করলে জমে থাকা রক্তের উপস্থিতি চিহ্নিত করা যেতে পারে।
গর্ভাবস্থায়
প্রসবের সময়, যোনি বা জরায়ু আঘাতপ্রাপ্ত হতে পারে এবং এ অবস্থা এড়াতে অস্ত্রোপচারের প্রয়োজনও হতে পারে। প্রসূতিকালীন সময় যোনি কখনও কখনও আঘাতপ্রাপ্ত হয়, তখন যোনিসহ নিম্নাঙ্গের বিভিন্ন অংশ ছিড়ে প্রসারিত হতে পারে।
ঝুঁকির কারণ
ঝুঁকির কারণগুলির মধ্যে রয়েছে: সম্মতিপূর্ণ সহবাসের প্রথম পর্ব, বুকের দুধ খাওয়ানো, রজোনিবৃত্তি, এবং ওষুধের পার্শ্বপ্রতিক্রিয়া।
প্রতিরোধ
একটি নিরাপদ পরিবেশ তৈরি করা যেতে পারে পাশাপাশি ছোটখাট জিনিসপত্র ছোট বাচ্চাদের নাগালের বাইরে রাখা যেতে পারে।
চিকিৎসা
চিকিৎসা একটি পুঙ্খানুপুঙ্খ মূল্যায়ন দিয়ে শুরু হয়। পরীক্ষার সময় সহায়তা প্রদানের জন্য কারো উপস্থিতি খুবই উপকারী। যৌন নিপীড়নের কারণে যোনিপথের আঘাতের ক্ষেত্রে এই ধরনের সমর্থন বিশেষভাবে অগ্রাধিকার পায়। একজন সমর্থনকারী ব্যক্তি মানসিক সহায়তা প্রদান করে এবং পুনরায় আঘাতের ঝুঁকি কমাতে সাহায্য করতে পারে। যারা নির্যাতনের শিকার হয় তাদের যত্ন নেওয়ার জন্য এমন নার্স/ফরেনসিক পরীক্ষক নিযুক্ত করে প্রয়োজন যারা এ বিষয়ে প্রশিক্ষণ প্রাপ্ত। তারা একটি নিবিড় মেডিকেল-আইনি পরীক্ষা পরিচালনা করতে সক্ষম। যদি এই ধরনের প্রশিক্ষিত চিকিৎসক পাওয়া না যায়, তবে জরুরী বিভাগে যৌন নির্যাতন প্রোটোকল রয়েছে, যা চিকিৎসা ও প্রমাণ সংগ্রহের জন্য প্রতিষ্ঠিত হয়েছে।
স্বামী বিবেকানন্দের শিক্ষা ও দর্শন
স্বামী বিবেকানন্দের শিক্ষা ও দর্শন ভারতের ধর্ম, শিক্ষা, চরিত্র গঠন এবং বিভিন্ন সামাজিক বিষয়ের সঙ্গে সম্পর্কযুক্ত। বিবেকানন্দ ছিলেন একজন ভারতীয় হিন্দু সন্ন্যাসী। তিনি পাশ্চাত্যে বেদান্ত দর্শন প্রচারে একটি গুরুত্বপূর্ণ ভূমিকা নিয়েছিলেন। সেই সঙ্গে ভারতেও ধর্মসংস্কারে তার বিশেষ অবদান রয়েছে। রবীন্দ্রনাথ ঠাকুর স্বামী বিবেকানন্দের শিক্ষা সম্পর্কে বলেছেন, "যদি ভারতকে জানতে চাও, তবে বিবেকানন্দকে জানো। তাঁর মধ্যে যা কিছু আছে সবই ইতিবাচক; নেতিবাচক কিছুই নেই।" বিবেকানন্দ অনুভব করেছিলেন, দেশের ভবিষ্যৎ জনগণের উপর নির্ভর করে। তাই তিনি মানুষের উপর বেসহী জোর দিয়েছিলেন। বলেছিলেন, "আমার উদ্দেশ্য হল মানুষের চরিত্র গঠন"। এইভাবেই তিনি নিজের শিক্ষা বর্ণনা করেন। বিবেকানন্দ তার আদর্শ বর্ণনা করতে গিয়ে বলেছিলেন, "(তাঁর উদ্দেশ্য) মানবজাতিকে তার অন্তর্নিহিত দেবত্ব শিক্ষা দেওয়া এবং জীবনের প্রতিটি পদক্ষেপে তা কীভাবে কাজে লাগাতে হয় তা শেখানো।"
শিক্ষা
স্বামী বিবেকানন্দ মনে করতেন, শিক্ষা পরিপূর্ণতার এক প্রকাশ। তা মানুষের মধ্যেই থাকে। তিনি মনে করতেন, সমসাময়িক শিক্ষা ব্যবস্থা যে মানুষকে নিজের পায়ে দাঁড়াতে সাহায্য করে না, বা মানুষের মধ্যে আত্মনির্ভরতা ও আত্মমর্যাদাবোধ জাগিয়ে তুলতে সাহায্য করে না, তা খুব বেদনার বিষয়। বিবেকানন্দ শিক্ষাকে তথ্যের সমষ্টি মনে করতেন না। তার কাছে শিক্ষা ছিল আরও বেশি কিছু। তিনি শিক্ষাকে মানুষ তৈরি করার, জীবন দানের ও চরিত্র গঠনের মাধ্যম মনে করতেন। তিনি শিক্ষাকে মহান চিন্তার সমষ্টি মনে করতেন। Education is not the amount of information that we put into your brain and runs riot there, undigested, all your life. We must have life building, man making, character making assimilation of ideas. If you have assimilated five ideas and made them your life and character, you have more education than any man who has got by heart a whole library...
ধর্ম
স্বামী বিবেকানন্দ ছিলেন বেদান্ত দর্শনের অনুগামী। তিনি বলেছেন, ধর্ম শুধুমাত্র বক্তৃতা বা দর্শনতত্ত্বে সীমাবদ্ধ নয়। তিনি ধর্মকে আত্ম-উপলব্ধি বলেছেন। তার ভাষায়, "এটি হওয়া বা হতে থাকা। তবে শোনা বা জানা নয়। ...প্রত্যেকের অন্তরে যে দেবত্ব (ঐশ্বরীয় সত্ত্বা) আছে, তার পূর্ন বিকশিত রূপই ধর্ম।" তার মতে সব পূজা যদি পবিত্র হয় ও অপরের হিতের জন্য করা হয়, তবে তার সমষ্টিকেই ধর্ম বলা চলে। বিবেকানন্দ বলেছেন, ধর্ম হল মানুষকে পশু থেকে মানুষে এবং তারপর মানুষ থেকে দেবতায় রূপান্তরিত করা। He firmly said, despondency can not be religion. বিবেকানন্দ রামকৃষ্ণ পরমহংসের থেকে একটি গুরুত্বপূর্ণ তত্ত্ব শিখেছিলেন, "জীবই শিব"। তাই তিনি "শিবজ্ঞানে জীবসেবা"র উপর বেশি গুরুত্ব দেন। বিবেকানন্দ বলেছেন, মানুষের মধ্যেই ঈশ্বর থাকেন। তাই মানুষের সেবা করাই ঈশ্বরের সেবা।
স্বামী বিবেকানন্দের মতে, জগতের সবচেয়ে বড়ো দুর্ভাগ্য হল একটি ধর্মের মানুষের অপর ধর্মের প্রতি সহিষ্ণুতার অভাব। ১৮৯৩ সালের ১৫ সেপ্টেম্বর বিশ্বধর্ম মহাসভায় দেওয়া ভাষণে তিনি একটি ব্যাঙের গল্প বলেন। ব্যাঙটি কুয়োর মধ্যে থাকত এবং ভাবত সেই কুয়োর চেয়ে বড়ো জগতে আর কিছু নেই। গল্পের শেষে বিবেকানন্দ বলেন- I am a Hindu. I am sitting in my own little well and thinking that the whole world is my little well. The Christian sits in his little well and thinks the whole world is his well. The Mohammedan sits in his little well and thinks that is the whole world. বিবেকানন্দ বলেছেন, আমাদের শুধু সহিষ্ণুই হতে হবে না, বরং অন্য মতকেও গ্রহণ করতে হবে। কারণ সব ধর্মের সার কথাটিই হল সত্য।
ভারত
স্বামী বিবেকানন্দ বিশ্বাস করতেন, পৃথিবীতে যদি কোনো দেশকে পুণ্যভূমি বলতে হয়, যদি কোনো দেশে মানবিকতা, পবিত্রতা, শান্তি সর্বোচ্চ স্থান নেয় এবং সর্বোপরি কোনো দেশ যদি আধ্যাত্মিক ধারণায় পূর্ণ থাকে, তবে সেই দেশটি হল ভারত। তার মতে, ভারতীয়রা প্রচুর অর্থ উপার্জন করলেও অর্থকেই জীবনের লক্ষ্য মনে করে না।
মানব মন
স্বামী বিবেকানন্দ মানুষের মনকে একটি সর্বদা অশান্ত ও নিজের প্রকৃতির বশে চঞ্চল বানরের সঙ্গে তুলনা করেছেন। তিনি দেখেছিলেন, মানুষের মন সাধারণত বাইরের দিকে বেরোতে চায়। আর তার জন্য সে ইন্দ্রিয়গুলিকে অবলম্বন করে। তাই তিনি আত্মসংযমের উপর জোর দিয়েছিলেন। কারণ তিনি বলেছেন, সংযত মনের চেয়ে শক্তিশালী আর কিছুই হয় না। আর যতই মনকে সংযত করা হয়, তার শক্তি তত বাড়ে। তাই তিনি এমন কিছু করতে বারণ করেছেন, যা মনকে অশান্ত করে বা মনের অসুবিধা সৃষ্টি করে।
নারীত্ব প্রসঙ্গে
স্বামী বিবেকানন্দ লিঙ্গ বৈষম্যের সম্পূর্ণ বিরোধিতা করেছেন। তার মতে আত্মায় লিঙ্গ বা বর্ণভেদ করা অশাস্ত্রীয়। এমনকি যোগ্যতার নিরিখ বিচার করাও অন্যায়। তাই তিনি পুরুষ-নারী চিন্তা না করে মানুষ চিন্তা করতে বলেছেন। স্বামী বিবেকানন্দের মতে, জাতির উন্নতির মাপকাঠিই হল সেই জাতিতে নারীর মর্যাদার স্থান। আর তাই ভারতে নারীর অবস্থা ভাল না হলে ভারতের অতীত মর্যাদা ও গৌরব উদ্ধার করা সম্ভব নয় বলেই তিনি মত প্রকাশ করেছেন। বিবেকানন্দ পুরুষ ও নারীকে পাখির দুই ডানার সঙ্গে তুলনা করেছেন। পাখি যেমন এক ডানায় ভর করে উড়তে পারে না, তেমনি নারী জাতির অবস্থা উন্নত না হলে জগতের উন্নতি সম্ভব নয় বলেই তিনি মত প্রকাশ করেছেন।
স্বামী বিবেকানন্দ লক্ষ্য করেছিলেন সব জায়গাতেই নারী জাতিকে খেলনা মনে করা হয়। আধুনিক যুগে আমেরিকার মতো দেশে নারীর স্বাধীনতা আছে। তবুও বিবেকানন্দ সেখানে দেখেছিলেন, পুরুষ জাতি মেয়েদের সৌন্দর্যের নিরিখে তাদের বিচার করে। বিবেকানন্দ বলেছিলেন, এটা অনৈতিক। আর নারী জাতিরও এটা মেনে নেওয়া উচিত না। বিবেকানন্দের মতে, এতে মানবতার মহান দিকটি নষ্ট হয়ে যায়।
বিবেকানন্দের মতে, ভারতে নারী জাতির আদর্শ হল মাতৃত্ব। অসামান্য, নিঃস্বার্থ, সর্বংসহা, ক্ষমাশীলা মায়ের আদর্শটিকে বিবেকানন্দ উচ্চ স্থান দিয়েছেন। ভারতীয় জাতির যে দুটি অভ্যাসকে তিনি সবচেয়ে অকল্যাণকর বলে চিহ্নিত করেন, সেদুটি হল নারী জাতির অবমাননা ও জাতিভেদ প্রথা।
বিবেকানন্দ সীতাকে ভারতের প্রতীক। তার মতে, অতীতের বিশ্বসাহিত্যে বা ভবিষ্যতের বিশ্বসাহিত্যেও সীতার মতো চরিত্র সৃষ্টি করা সম্ভব হবে না। কারণ, সীতা অনন্য এক চরিত্র। তার মতে, রাম চরিত্রটির অনেক তুলনা থাকতে পারে। কিন্তু সীতা চরিত্রের কোনো তুলনা নেই। তিনি লিখেছেন: All our mythology may vanish, even our Vedas may depart, and our Sanskrit language may vanish for ever, but so long as there will be five Hindus living here, even if only seeking the most vulgar patois, there will be the story of Sita present. সীতা কখনও প্রত্যাঘাত করেননি। তাই তাকেই বিবেকানন্দ যথার্থ ভারতীয় বলেছেন।
চরিত্র গঠন
প্রতিটি মানুষ ও প্রতিটি জাতির উন্নতির জন্য যে আবশ্যিক প্রয়োজনের কথা বিবেকানন্দ বলেছেন, তা হল: বিবেকানন্দ ঈর্ষা ও অহংকার বাদ দিয়ে একত্রে সবাইকে কাজ করার পরামর্শ দিয়েছেন। তিনি বলেছেন, পবিত্রতা, ধৈর্য ও মানসিক দৃঢ়তা সব বাধা দূর করে দেয়। তাই তিনি সাহসের সঙ্গে কাজ করতে বলেছেন। যে কাজ ধৈর্যের সঙ্গে সঠিক ভাবে করা হয়, বিবেকানন্দের মতে, সেই কাজই সফল হয়।
গণেশপুরাণ
গণেশপুরাণ (সংস্কৃত:गणेश पुराणम्; ) হল সংস্কৃত ভাষায় রচিত একটি উপপুরাণ। হিন্দু দেবতা গণেশের পৌরাণিক উপাখ্যান ও তাঁর চারিত্রিক বৈশিষ্ট্য এই পুরাণের প্রধান আলোচ্য বিষয়। এছাড়া গণেশকে কেন্দ্র করে সৃষ্টিতত্ত্ব, বিভিন্ন রাজবংশের বংশলতিকা, রূপক কাহিনি, যোগ দর্শন-সহ সাধারণ দর্শনতত্ত্ব ও ধর্মতত্ত্বও গণেশপুরাণে আলোচিত হয়েছে।
গণেশপুরাণ দু’টি বৃহদায়তন "খণ্ড" বা বিভাগে বিভক্ত। প্রথম খণ্ডটির নাম "উপাসনাখণ্ড"। এই খণ্ডে ৯২টি অধ্যায়ে আলোচিত হয়েছে ধর্মতত্ত্ব ও ভক্তিযোগ। ১৬৫টি অধ্যায়ে বিন্যস্ত দ্বিতীয় খণ্ডের নাম "ক্রীড়াখণ্ড"। গণেশ-সংক্রান্ত পৌরাণিক উপাখ্যান ও বিভিন্ন রাজবংশের বিবরণ এই খণ্ডের আলোচ্য বিষয়। গণেশপুরাণের অনেকগুলি পাঠান্তর পাওয়া যায়। মধ্যযুগের শেষ পর্যায়ে খ্রিস্টীয় ত্রয়োদশ থেকে অষ্টাদশ শতাব্দীর মধ্যবর্তী সময়ে ভারতীয় উপমহাদেশের ইসলামি শাসনকালের রাজনৈতিক সংঘর্ষের যুগে এই পুরাণ রচিত ও পরিমার্জিত হয়েছিল। সকল প্রধান পুরাণের বৈশিষ্ট্য ও উপাখ্যানগুলি এই পুরাণে সন্নিবেশিত হয়েছে। বেইলির মতে, অন্যান্য পুরাণগুলির মতো গণেশপুরাণেও সমসাময়িক যুগের সভ্যতা ও সংস্কৃতির প্রতিফলন ঘটেছে।
ব্রহ্ম ও ব্রহ্মাণ্ড মহাপুরাণ এবং মুদ্গল উপপুরাণের মতো গণেশপুরাণও গণেশ-সংক্রান্ত একটি বিশ্বকোষতুল্য গ্রন্থ। যদিও চারটি পুরাণের মূল বিষয়বস্তু আলাদা। ব্রহ্মপুরাণ মতে গণেশ "নির্গুণ" (অর্থাৎ, সত্ত্ব, রজঃ ও তমঃ এই ত্রিগুণরহিত ও নিরাকার), ব্রহ্মাণ্ডপুরাণ মতে গণেশ "সগুণ" (সত্ত্ব, রজঃ ও তমঃ এই ত্রিগুণাত্মক ও সাকার), মুদ্গলপুরাণে গণেশকে বলা হয়েছে "সম্যোগ" (পরম সত্য ও আত্মার বিমূর্ত সমন্বয়) এবং গণেশপুরাণে বলা হয়েছে যে গণেশ একাধারে সগুণ ও নির্গুণ এবং সগুণ গণেশ নির্গুণ গণেশেরই আদি রূপ।
গণেশপুরাণ গ্রন্থটি গণেশ-উপাসক গাণপত্য সম্প্রদায়ের একটি গুরুত্বপূর্ণ ধর্মগ্রন্থ।
গুরুত্ব
গণেশপুরাণ ও গণপত্যথর্বশীর্ষ (বা গণপত্যুপনিষদ্) গণেশ-উপাসক গাণপত্য সম্প্রদায়ের দু’টি সর্বাধিক গুরুত্বপূর্ণ ধর্মগ্রন্থ। গণেশের যে উপাখ্যানগুলি এই পুরাণে পাওয়া যায়, তা এই সম্প্রদায়ের একটি বিশিষ্ট অংশ। গণেশ হলেন হিন্দুধর্মের সর্বাধিক পূজিত দেবতা। হিন্দুধর্মের প্রতিটি প্রধান সম্প্রদায়ে (শৈব, বৈষ্ণব, শাক্ত ও স্মার্ত) গণেশকে সকল দেবতার আগে পূজা করার নিয়ম আছে। গণেশপুরাণে প্রাচীন পুরাণকথা ও বৈদান্তিক ধ্যানধারণাকে গণেশভক্তির কাঠামোর মধ্যে নিবদ্ধ করা হয়েছে।
বৌদ্ধ ও জৈন ধর্মের পুরাণকথা ও ধর্মতত্ত্বে গণেশের উল্লেখ থাকায় এই দুই ধর্মের ইতিহাসের প্রেক্ষিতেও গ্রন্থটি গুরুত্বপূর্ণ স্থান অধিকার করে রয়েছে।
রচনাকাল
গণেশপুরাণ ও মুদ্গলপুরাণ অপেক্ষাকৃত আধুনিক কালে (খ্রিস্টীয় ১৩০০ থেকে ১৬০০ অব্দের মধ্যবর্তী সময়ে) রচিত হয়েছিল। স্টিটেনক্রনের মতে, খ্রিস্টীয় পঞ্চদশ থেকে অষ্টাদশ শতাব্দীর মধ্যবর্তী সময়ে অধুনা মহারাষ্ট্র অঞ্চলে হিন্দু মারাঠা শক্তির সঙ্গে ইসলামি সুলতানি শাসকদের সামরিক সংঘর্ষের যুগে গণেশপুরাণ রচিত হয়।
গণেশপুরাণের রচনাকাল সম্বন্ধে মতামতগুলি পর্যালোচনা করে থাপান এই সিদ্ধান্তে উপনীত হয়েছেন যে, পুরাণটির মূল অংশ সম্ভবত খ্রিস্টীয় দ্বাদশ-ত্রয়োদশ শতাব্দীর রচনা এবং পরবর্তীকালে কিছু প্রক্ষিপ্তাংশ এটিতে সংযোজিত হয়। থাপান এও বলেছেন যে, অন্যান্য পুরাণগুলির মতো গণেশপুরাণও ইতিহাসের বিভিন্ন পর্যায়ে পরিমার্জিত হতে হতে একটি বহুস্তরীয় গ্রন্থে পরিণত হয়েছে।
লরেন্স ডব্লিউ. প্রেস্টনের মতে, গণেশপুরাণের রচনাকাল আনুমানিক ১১০০ থেকে ১৪০০ খ্রিস্টাব্দের মধ্যবর্তী সময়। তিনি এই মতটিকেই সর্বাধিক যুক্তিযুক্ত মনে করেন। কারণ এই পুরাণে সমসাময়িক নাগপুর ও বারাণসীর তীর্থস্থানগুলির বর্ণনা পাওয়া যায়। আর. সি. হাজরাও এই সময়কালটিকে গণেশপুরাণের রচনাকাল মনে করেন। তবে ফারকুহারের মতে এই গ্রন্থ খ্রিস্টীয় ৯০০ থেকে ১৩৫০ অব্দের মধ্যবর্তী সময়ের রচনা, আবার স্টিভেনসনের মতে এটি সপ্তদশ শতাব্দীর পরবর্তীকালে রচিত।
বিন্যাস
গণেশপুরাণ উপাসনাখণ্ড ও ক্রীড়াখণ্ড নামে পরিচিত দু’টি "খণ্ড" বা বিভাগে বিভক্ত। ৯২টি অধ্যায়ে বিন্যস্ত উপাসনাখণ্ডের আলোচ্য বিষয় ভক্তিতত্ত্ব এবং ১৫৫টি অধ্যায়ে বিন্যস্ত ক্রীড়াখণ্ডের আলোচ্য বিষয় গণেশ-সংক্রান্ত পৌরাণিক কাহিনি। পরিশিষ্টভাগে ক্রীড়াখণ্ডটিকে উত্তরখণ্ড নামেও অভিহিত করা হয়েছে। উপাসনাখণ্ডের ৪৬শ অধ্যায়ে অন্তর্ভুক্ত গণেশ সহস্রনাম স্তোত্রটি (গণেশের ১০০০টি নাম ও গুণাবলির প্রশস্তিমূলক স্তোত্র) গণেশপুরাণের সর্বাধিক পরিচিত পাঠটির প্রধান সূত্র।
অন্যান্য সকল পুরাণের পাঁচটি বৈশিষ্ট্য গণেশপুরাণেও বিদ্যমান: "খণ্ড", "মাহাত্ম্য", "উপাখ্যান", "গীতা" ও একটি আখ্যানমূলক অংশ। নৈমিষারণ্যের ঋষিসমাবেশে ব্যাসের কথকতার আদলে এই পুরাণ রচিত। রচনাভঙ্গি শিক্ষামূলক ও পৌরাণিক। এই পুরাণের উপাখ্যান অংশের রূপকল্প ও কাঠামো অন্যান্য পুরাণগুলির মতোই। বেইলির মতে, গণেশপুরাণের চারটি অদ্ভুত বৈশিষ্ট্য রয়েছে। প্রথমত, এতে পুরাণসাহিত্যের "পঞ্চলক্ষণ" অনুপস্থিত; দ্বিতীয়ত, এতে "ধর্মশাস্ত্র" ধারার শিক্ষামূলক উপস্থাপনা কম; তৃতীয়ত, পৌরাণিক কাহিনিগুলির কাঠামো এমনভাবে সজ্জিত হয়েছে, যাতে মনে হয় গণেশ সকল পুরাণের উপাখ্যানগুলিতে হস্তক্ষেপ করছেন; এবং চতুর্থত, পৌরাণিক আখ্যানগুলিতে গণেশকে সর্বদাই অন্যান্য দেবতাদের জীবনস্বরূপ ও আদর্শস্থানীয় রূপে উপস্থাপনা করা হয়েছে।
উপাসনাখণ্ড: বিমূর্ত ধ্যান ও ভক্তিপূজা
গণেশপুরাণের উপাসনাখণ্ডে দুই মতে দুই প্রকার পূজার কথা বলা হয়েছে। প্রথম মতানুসারে, গণেশই পরমেশ্বর ও পরমাত্মা; তিনি গুণাতীত ও পরমসত্ত্বা। এই মতে বেদান্ত দর্শনে বর্ণিত পরব্রহ্মের ধারণায় গণেশের ধ্যান ও আধ্যাত্মিক মননের কথা বলা হয়েছে। দ্বিতীয় মতে, গণেশ সগুণ ব্রহ্ম এবং তাঁর মূর্তি পুষ্পাদি দ্বারা সুসজ্জিত করে নানা উপচারে ও উৎসব পালনের মাধ্যমে পূজা করা উচিত।  উপাসনাখণ্ডে এই ধারণাগুলি পরপর সাজানো পৌরাণিক কাহিনি ও সৃষ্টিরহস্য আলোচনার মাধ্যমে উপস্থাপিত হয়েছে। এই অংশে প্রাচীন পুরাণকথাকে ক্রিয়াশীল অভিজ্ঞতাপ্রসূত সত্যজ্ঞান ও গণেশকে বেদান্তে বর্ণিত পরব্রহ্ম অর্থাৎ অপরিবর্তনীয় পরম সত্য রূপে দর্শানো হয়েছে।
ক্রীড়াকাণ্ড: গণেশগীতা
ক্রীড়াখণ্ডের ১৩৮শ থেকে ১৪৮শ অধ্যায় পর্যন্ত অংশটি গণেশগীতা নামে পরিচিত। এই অংশে গণেশ পরমেশ্বরের ভূমিকায় অবতীর্ণ হয়েছে। গণেশগীতা রাজা বরেণ্য ও গণেশের গজানন অবতারের কথোপকথনের আকারে রচিত।
যুবরাজ কৃষ্ণনের মতে, গণেশগীতার নব্বই শতাংশ শ্লোকই ভগবদ্গীতা থেকে সামান্য পরিমার্জিত আকারে গৃহীত। উভয় গ্রন্থের বিষয়বস্তুও এক। কর্মযোগ, জ্ঞানযোগ ও ভক্তিযোগ দুই গ্রন্থেই আলোচিত হয়েছে। শুধু গণেশগীতায় কৃষ্ণের পরিবর্তে গণেশই কথক ও পরমেশ্বরের ভূমিকায় অবতীর্ণ হয়েছেন।
গ্রেগ বেইলির মতে, ভগবদ্গীতা গণেশগীতার সম্ভাব্য উৎস হলেও গণেশগীতায় মাত্র ৪১২টি শ্লোক রয়েছে। ভগবদ্গীতার একটি বড়ো অংশ এই গ্রন্থে অনুল্লিখিত রয়ে গিয়েছে। তাই দুই গ্রন্থ সর্বতোভাবে একই প্রকারের এবং গণেশগীতায় শুধুমাত্র গণেশকে কৃষ্ণের স্থলাভিষিক্ত করা হয়েছে বললে ভুল হবে। তাছাড়া গণেশগীতায় গণেশ ও রাজা বরেণ্যের কথোপকথনের ভঙ্গিটিও ভিন্নরূপ। ভগবদ্গীতায় অনুসন্ধিৎসু অর্জুন কৃষ্ণকে দার্শনিক প্রশ্ন করেছেন। কিন্তু গণেশগীতায় রাজা বরেণ্য গণেশ সম্পর্কেই জানতে চেয়েছেন। তাই এই চরিত্রটি অর্জুন অপেক্ষা দুর্বলতর। যদিও বেইলি এই কথাও স্বীকার করেছেন যে উভয় গ্রন্থে আলোচিত ধর্মতত্ত্ব বস্তুত একই।
ক্রীড়াকাণ্ড: চতুর্যুগে গণেশ
গণেশপুরাণের ক্রীড়াখণ্ডে গণেশের চার অবতারের উপাখ্যান বিবৃত হয়েছে। এই চার অবতার চার যুগে অবতীর্ণ হয়েছিলেন বলে কথিত। ক্রীড়াখণ্ডের ১৫৫টি অধ্যায় চার যুগের আখ্যানের ভিত্তিতে বিভক্ত। ১ম থেকে ৭২শ অধ্যায় সত্যযুগ, ৭৩শ থেকে ১২৬শ অধ্যায় ত্রেতাযুগ এবং ১২৭শ থেকে ১৩৭শ অধ্যায় পর্যন্ত দ্বাপরযুগের বর্ণনা পাওয়া যায়। ১৩৮শ থেকে ১৪৮শ পর্যন্ত অধ্যায়গুলি গণেশগীতা নামে পরিচিত। ১৪৯শ অধ্যায় বর্তমান কলিযুগের কথা বর্ণিত হয়েছে। অবশিষ্ট ১৪৯শ থেকে ১৫৫শ অধ্যায় পর্যন্ত অংশটি আলোচনামূলক। একটি প্রামাণ্য পুরাণ গ্রন্থের যে সকল সাহিত্যগুণ থাকা প্রয়োজন, তা এই অংশেই সন্নিবেশিত হয়েছে।
গণেশপুরাণের বর্ণনা অনুযায়ী, সত্যযুগে গণেশের বিনায়ক অবতার। ইনি দশভূজ, বৃহদাকার, দানশীল ও সিংহবাহন। ত্রেতাযুগে গণেশ ষড়ভূজ, শ্বেতবর্ণ ও ময়ূরবাহন ময়ূরেশ্বর রূপে অবতীর্ণ হয়েছিলেন। এরপর দ্বাপরযুগে গণেশ শিব ও পার্বতীর পুত্র গজানন রূপে অবতীর্ণ হন। গজানন চতুর্ভূজ, রক্তবর্ণ ও মুষিকবাহন। আবার কলিযুগে গণেশের ধূম্রকেতু অবতার। ইনি দ্বিভূজ, ধূম্রবর্ণ ও অশ্ববাহন। গণেশপুরাণে কথিত হয়েছে, কলিযুগে গণেশ বর্বর সেনাবাহিনীর সঙ্গে যুদ্ধ করে দৈত্যদানব হত্যা করবেন।